Çfarë është “vija e kuqe” për përdorimin e armëve kimike?
Përse përfaqëson një limit për ndërhyrje ushtarake amerikane përdorimi i këtyre armëve?
Ushtria amerikane goditi të premten një bazë ushtarake të ushtrisë siriane. Presidenti Donald Trump e bëri të qartë se goditjet ishin një kundërpërgjigje ndaj sulmit me agjent kimik që la dhjetëra të vrarë, përfshirë gra dhe fëmijë. Për Presidentin Trump, sulmi me armë kimike kapërcente “vijën e kuqe”. Çfarë nënkupton vija e kuqe dhe si u interpretua sulmi i fundit nga administrata aktuale? Raketat “Tomahawk” të lëshuara nga një destrojer i marinës amerikane në Detin Mesdhe ishin një mesazh i qartë për qeverinë siriane se duhet të ndalojë përdorimin e armëve kimike. Situata është e ngjashme me vitin 2013, kur Presidenti sirian përdori armë kimike ndaj rebelëve në Damask, duke shkelur kështu “vijën e kuqe” të përcaktuar nga ish-Presidenti Obama, i cili nuk ndërmori sulme ndëshkuese. Por, përse presidentët amerikanë e konsiderojnë përdorimin e armëve kimike si kapërcim të “vijës së kuqe”? , thotë ish-Ndihmës Sekretari i Shtetit, Phillip Crowley. Ish-zyrtari i Departamentit të Shtetit nën administratën Obama thotë se shumica e viktimave në Siri janë shkaktuar nga armë konvencionale. Imazhet e atyre viktimave, si i një fëmije që i shpëtoi bombardimit në Alepo verën e kaluar, nuk kanë provokuar të njëjtën kundërpërgjigje. thotë zoti Crowley. Dje, ambasadorja amerikane në OKB, Nikki Haley, i mbrojti sulmet amerikane si “plotësisht të justifikuara”. , deklaroi zonja Haley. Pikëpyetja vazhdon të qëndrojë nëse do të ndërmarrë Presidenti Trump hapa të mëtejshëm ushtarakë kundër Sirisë.